open-index/open-wikipedia-markdown huggingface dataset:
Paul Dukas

**Polis Diuka** (, 1865 m. spalio 1 d., Paryžius – 1935 m. gegužės 17 d., ten pat) – Prancūzijos kompozitorius, kritikas ir muzikos dėstytojas. 

## Biografija
Polis Diuka gimė 1865 m. spalio 1 d. Paryžiuje. Jo motina buvo pianistė ir mirė gimdydama dukterį, kai Poliui buvo penkeri. Jo tėvas Žiulis ir vėliau vyresnis brolis Adrienas buvo bankininkai. P. Diuka išmoko groti pianinu šeimoje ir pradėjo kurti savas kompozicijas nuo keturiolikos. Būdamas šešiolikos pradėjo mokslus Paryžiaus konservatorijoje. Mokėsi harmonijos vadovaujant Teodorui Diubua ir pianino vadovaujant Žoržui Matijui. 1883 m. paruošė dvi orvertiūras pagal J. V. Gėtės „Gotfrydą fon Berlihingeną“ ir Šekspyro „Karalių Lyrą“. Tų pačių metų rudenį pradėjo studijuoti kompoziciją pas Ernestą Giro. Jis konservatorijoje bandė laimėti jauniesiems talentams skirtą „Romos prizą“, tačiau nesėkmingai. Nusivylęs P. Diuka metė konservatoriją ir atliko karinę tarnybą Ruane, jis buvo pasiryžęs tapti muzikos kritiku. 1891−1892 m. jis Paryžiuje pradėjo veikti ir kaip kritikas, ir kaip kompozitorius. 1892 m. įvyko pirmoji jo kūrinio premjera Paryžiuje − buvo atlikta uvertiūra „Polieuktas“. Po to jis išbandė jėgas operinėje kūryboje. 1896 m. Paryžiuje buvo atlikta jo „Simfonija C mažore“. Po to P. Diuka sukūrė savo garsiausią kūrinį, simfoninę poemą „Burtininko mokinys“ (*L'apprenti sorcier*) pagal J. V. Gėtės baladę. „Burtininko mokinys“ buvo atliktas 1897 m. gegužės 18 d. ir greitai priimtas į į užsienio šalių koncertų programas.

1899 m. P. Diuka pradėjo darbą ties opera „Ariana ir Mėlynbarzdis“ (*Ariane et Barbe-bleue*) pagal M. Meterlinko pjesę tuo pačiu pavadinimu. Jos premjera įvyko 1907 m. Paryžiuje ir per sekančius penkerius metus opera pastatyta Vienoje, Frankfurte, Milane ir Niujorke. Po šios operos P. Diuka sukūrė tik vienintelį stambesnį kūrinį − 1912 m. atliktą vieno veiksmo šokio spektaklį „Peri“ (*La Péri*), skirta šokėjai Natalijai Truchanovai jos pasirodymo Paryžiuje metu. Vėlesniais metais P. Diuka buvo parašęs užsakymais keletą smulkių kūrinėlių, daugelį nebaigtų kompozicijų sunaikino. 1910−1913 m. jis dėstė orkestruotę Paryžiaus konservatorijoje. 1916 m. vedė portugališko kraujo Suzaną Pereirą, su kuria susilaukė vienerios dukters. Vėliau dirbo provincijos muzikos mokyklų švietimo inspektoriumi. 1928 m. užėmė kompozicijos profesoriaus pareigas Paryžiaus konservatorijoje. Tarp jo mokinių buvo daug reikšmingų XX a. prancūzų kompozitorių. 1892−1932 m. laikotarpiu jis spaudoje publikavo apie 410 įvairių apžvalgų tuometinės muzikos ir kultūros klausimais. P. Diuka mirė 1935 m. gegužės 17 d. Paryžiuje. Jis buvo apdovanotas Garbės Legiono ordino karininko laipsniu. P. Diuka kūrybinis palikimas nėra didelis. Garsiausiu jo kūriniu yra simfoninė poema „Burtininko mokinys“, kurią plačiajai publikai populiarino „Disney“ 1940 m. animacinis filmas „Fantazija“ ir scena iš šio filmo su P. Diuka muzika buvo pakartota 1999 m. filme „Fantazija 2000“.  

## Literatūra
* Grove Music Online, 2001, Manuela Schwartz (su G. W. Hopkins) 
* Encyclopaedia Britannica, 1998 07 20

## Nuorodos

* 
* Įrašų indeksas ''discogs.com'' svetainėje
*
Itonamai

**Itonamai** arba ***mačotai*** – indėnų tauta, gyvenanti Bolivijoje, Beni departamento rytuose (Iteneso provincijoje), Itonomaso upės baseine. Populiacija – apie 2900 žmonių. Itonamų kalba laikoma izoliuota, dabar iš esmės jau išnykusi, likę itonamai kalba ispaniškai. Pagal tikybą – krikščionys (daugiausia katalikai).

Iki ispanų užkariavimo kultūriškai buvo artimi mochams, nors neturėjo didelių gyvenviečių, o vadų valdžia buvo gana ribota. Minimi nuo 1704 m., kai į Mocho savaną pradėjo skverbtis jėzuitai. Netrukus po to buvo atversti į krikščionybę ir išskirstyti po jėzuitų misijas. 1767 m., kaip buvo panaikintos jėzuitų misijos, itonamų būta virš 4000.

Dabartiniai itonamai kultūriškai artimi ispanakalbiams boliviečiams. Verčiasi daugiausia kapline-lydimine žemdirbyste.

Tradicinė tikyba nunyko XX a. vid.

## Šaltiniai
Juodalksnis Gumbulis

**Juodalksnis Gumbulis** – respublikinės reikšmės gamtos paveldo objektas, išskirtinis juodalksnis, augantis Švenčionių rajone, Januliškio kaime, Labanoro regioniniame parke. Medis auga netoli Januliškio girininkijos pastato, kelkraštyje šalia Peršokšnos upės tilto. Lankytinas objektas pažymėtas informacine lenta. Paskelbtas saugomu 2005 m.

Januliškio kaimo gyventojai jį praminė „Gumbuliu“. Pavadinimą gavo dėl savo storų gumbuotų šakų, kurios gausiai apaugusios samanomis. 

## Duomenys

* Medžio rūšis – juodalksnis (*Alnus glutinosa* (L.) Gaertn.)
* Kamieno apimtis – 2,90 m
* Medžio aukštis – 24 m
* Lajos aukštis – 20,3 m
* Lajos plotis – 17 m
* Amžius – apie 150 metų

## Taip pat skaitykite

Kiti Lietuvos juodalksniai, gamtos paveldo objektai:
* Pakerniškių juodalksnis (Zarasų raj.)
* Paparčių juodalksnis (Skuodo raj.)

## Šaltiniai

## Nuorodos

* Januliškio girininkija. Juodalksnis Gumbulis
Kaingvai

**Kaingvai** (*Cainguá, Kaiwá, Kaiobá, Kaa-thwua, Caoioá* ir kt.) – keleto skirtingų gvaranių genčių pavadinimai:
* pai tavyterai
* kaivai
* mbijai
* čiripai
Makedonijos futbolas 2016–2017 m.

**[[Makedonija|Makedonijos]] futbolo varžybos [[2016]]–[[2017]] m.**
* **[[Makedonijos pirmoji lyga|Pirma lyga]]** prasidėjo 2016 m. rugpjūčio 7 d., o baigėsi 2017 m. gegužės 31 d.;
* **[[Makedonijos futbolo taurė]]s** turnyras prasidėjo 2016 m. rugpjūčio 16 d., finalas įvyko 2017 m. gegužės 17 d.

## 2016–2017 m. [[Makedonijos pirmoji lyga|Pirma lyga]]
* **Pirma lyga** – aukščiausioji futbolo lyga.

### Galutinė lentelė
*  **[[FK Vardar Skopje|Skopjės „Vardar"]]** tapo čempionais. Iškovojo kelialapį į UEFA Čempionų lygą.
* Antri buvo Tetovo „Škendija", treti – Skopjės „Rabotnicki", ketvirti – Bitolos „Pelister".
* Šie klubai iškovojo kelialapius į UEFA Europos lygos turnyrą. 

* Štipo „Bregalnica" ir Skopjės „Makedonija GjP" neteko vietos elito divizione. 
* Skopjės „Shkupi" kovojo dėl išlikimo su antros pakopos komanda.

### Pereinamosios rungtynės

Aštuntąją vietą Pirmoje lygoje užėmė Skopjės „Shkupi". Dėl išlikimo elite kovojo su FK Novaci. 

Pirmas rungtynes 4-1 laimėjo Skopjės „Shkupi".

Antrose rungtynėse Skopjės „Shkupi" nugalėjo 3-1.

Skopjės „Shkupi" nugalėjo bendru dvejų rungtynių rezultatu 7:2 ir išliko elito lygoje.

## 2016–2017 m. [[Makedonijos futbolo taurė]]
* **[[Makedonijos futbolo taurė]]** – pagrindinis futbolo klubų taurės turnyras Makedonijoje.
* 2017 m. gegužės 17 d. įvyko finalas, kuriame susitiko Tetovo „Škendija"  ir Bitolos „Pelister". 
* Šiose rungtynėse po pagrindinio laiko rezultatas buvo lygus 0:0. Rungtynės buvo pratęstos, tačiau rezultatas nepakito. 
* Buvo mušama 11 metrų baudinių serija, kurioje 4:3 nugalėjo Bitolos „Pelister" ir tapo taurės savininkais.

#### Finalo rungtynės
----

* Bitolos „Pelister" tapo taurės savininkais po baudinių serijos.
---------------------

## Išnašos

## Nuorodos
* RSSSF duomenų bazė
* FLASHSCORE
Ramybės jūra (Mėnulis)

**Ramybės jūra** (lot. *Mare Tranquillitatis*) – viena iš Mėnulio jūrų iš Žemės matomoje pusėje. Jūros diametras yra 873 km. Ramybės jūros bazaltas susidarė vėlyvojo Imbrio geologiniu laikotarpiu, prieš 3,8–3,2 milijardų metų. Bendras šios jūros baseinas susiformavo prenektario laikotarpiu (prieš 4,5–3,9 milijardus metų).

## Vardas
Mare Tranquillitatis vardas duotas 1651 m. Italijos astronomų Francesco Grimaldi ir Giovanni Battista Riccioli, kurie ją atrado ir sudarė Mėnulio žemėlapį *[[Almagestum novum]]*.

## Nusileidimai

1965 m. vasarį į Ramybės jūros paviršių specialiai atsitrenkė „Ranger 8“ zondas. Prieš tai jis 23 minutes siuntė virš 7 000 įvairių Mėnulio paviršiaus nuotraukų.

„Surveyor 5“ zondas nusileido Ramybės jūroje 1967 m. rugsėjo 11 d. Tai buvo penktasis nepilotuojamas „Surveyor“ programos zondas. Iš viso šis zondas atsiuntė į Žemę 19 049 nuotraukas.

Šioje Mėnulio vietoje nusileido ir „Apollo 11“ misijos kosmonautai Nilas Armstrongas ir Bazas Oldrinas, kurie pirmieji išsilaipino Žemės palydovo paviršiuje 1969 m. Trys nedideli čia esantys krateriai buvo pavadinti visų įgulos narių vardais – Oldrinas, Kolinzas ir Armstrongas.

## Galerija

Image:Tranquillitatis basin topo.jpg|Topografinis jūros žemėlapis
Image:Buzz salutes the U.S. Flag.jpg|Buzz Aldrin pagerbia JAV vėliavą Ramybės jūroje
Image:Mare Tranquilitatis AS17-M-1647-1653-1659.jpg|Ramybės jūros dalys


## Šaltiniai
FK Pobeda (2010)

**Prilepo „Pobeda“** – Šiaurės Makedonijos futbolo klubas iš Prilepo.

## Istorija
Šis klubas įkurtas 2010 m. po to, kai FK Pobeda FIFA sprendimu buvo pašalinta iš bet kurio rango varžybų.

Tapo 2015–2016 m. Antros lygos nugalėtojais ir iškopė į elito divizioną. Trejetą sezonų praleido elito divizione.

2018–2019 m. sezone Pirmoje lygoje užėmė dešimtą vietą ir buvo perkelti į Antrą lygą.

2019–2020 m. sezone čempionatas buvo nutrauktas dėl pandemijos. Sekančiame sezone komandos buvo susikrtytos į du pogrupius. Rytų pogrupyje buvo aštunti. O 2021–2022 m. sezone tapo Rytų pogrupio nugalėtojais ir buvo perkelti į Pirmą lygą.

2022–2023 m. sezone rungtyniavo stipriausioje šalies lygoje.

## Sezonai

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* Facebook paskyra 
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Sergio Marchionne

**Serdžas Markijonė** (*Sergio Marchionne*; 1952 m. birželio 17 d. – 2018 m. liepos 25 d.) – buvo Italijos-Kanados verslininkas, „Fiat Chrysler Automobiles“, „FCA Italy“, „Chrysler“, „CNH Industrial“, SGS ir „Ferrari“ kompanijų vadovas. 2008–2010 m. S. Markijonė buvo UBS banko tarybos vicepatarėjas, 2006 ir 2012 m. išrinktas Europos automobilių gamintojų asociacijos prezidentu.

S. Markijonės dėka Fiat grupės gamintojai sugebėjo atsitiesti po ekonominės krizės ir gerinti savo rezultatus. Šis italas vadovavo „Chrysler“ prijungimui prie „Fiat“ grupės 2009 m. Po dvejų metų Chrysler sugebėjo atiduoti visas turėtas skolas JAV ir Kanados vyriausybėms. 2014 m. abi kompanijos sudarė naują „Fiat Chrysler Automobiles“ įmonę, kuri 2015 m. pagal automobilių pardavimą buvo 7 pasaulyje (pardavė 4 865 233 automobilius).

2015 m. įsibėgėjus „Volkswagen“ emisijų skandalui, JAV aplinkos apsaugos agentūra apkaltino Fiat Chrysler grupę tiekiant Volkswagen automobiliams įrangą, kuri leisdavo nuslėpti anglies dioksido emisijos rodiklius. S. Markijonė neigė kaltinimus ir griežtai reikalavo nelyginti „Fiat Chrysler“ ir „Volkswagen“ kompanijų.

2018 m. liepos 5 d. Ciūriche italui buvo atlikta peties operacija. Susidarius komplikacijoms jo sveikata sparčiai pablogėjo, tad liepos 21 d. S. Markijonė pasitraukė iš visų užimamų pareigų savo valdomose įmonėse. 

2018 m. liepos 25 d. italas mirė Ciūricho ligoninėje.

## Šaltiniai
KF Shkupi

**Skopjės „Shkupi“** – Šiaurės Makedonijos futbolo klubas iš Skopjės, Čairo mikrorajono.

## Istorija
Klubas įkurtas 2012 m., o iki tol Čairo rajone gyvavo kitas klubas – Sloga Jugomagnat, iš kurio „kildinamas“ dabartinis klubas. 

2009–2010 m. Makedonijoje net trys klubai buvo pašalinti iš Pirmos lygos (I pakopa) už papirkinėjimus ir rezultatų įtakojimus. Vienas iš jų buvo FK Sloga Jugomagnat Skopje. Kai FK Sloga Jugomagnat Skopje 2012 m. susijungė su kitu klubu FC Albarca, tada FK Sloga Jugomagnat Skopje nustojo gyvuoti. Susikūrė naujas klubas su „švaria“ istorija. 

Teisiškai FK Sloga Jugomagnat Skopje ir FK Shkupi neturi jokių sąsajų. Jų pasiekimai ir trofėjai nelaikomi to paties klubo pasiekimais.

2020–2021 m. klubas užėmė antrą vietą Makedonijos čempionate. Pateko į 2021–2022 m. Konferencijų lygos atrankos turnyrą.

2021–2022 m. sezone tapo šalies čempionais. Pateko į 2022–2023 m. Čempionų lygos atrankos turnyrą.

2022–2023 m. sezone liko antroje vietoje. Pateko į 2023–2024 m. Konferencijų lygos atrankos turnyrą. Burtai lėmė, kad „Shkupi“ klubo varžovais tapo Kauno rajono FC Hegelmann. Pirmame atrankos etape pirmosios komandų rungtynės vyko 2023 m. liepos 13 d. Kaune, o liepos 20 d. atsakomosios rungtynės numatytos Šiaurės Makedonijoje. Kaune Shupi sutriuškino varžovus rezultatu 5:0. Net keturis įvarčius pelnė jamaitietis Renaldo Cephas.

Atsakomosios rungtynės įvyko 2023 m. liepos 20 d. Makedonijoje ir baigėsi nulinėmis lygiosiomis. Bendras dviejų rungtynių rezultatas buvo 5:0 „Shkupi“ naudai, tad jie pateko į kitą etapą, o FC Hegelmann baigė pasirodymą Europoje.

## Sudėtis
Atnaujinta: 2023 m. liepos 13 d.

## Pasiekimai

## Sezonai

|}

## Dalyvavimas Europos turnyruose

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali jkubo svetainė 
* SOCCERWAY
* FLASHSCORE
* Transfermart
* Globalsportsarchive
* RSSSF duomenų bazė
FK Novaci

**FK „Novaci“** – Šiaurės Makedonijos futbolo klubas iš Nòvacų kaimo, netoli Bitolos miesto

## Istorija

Klubas įkurtas 1956 m.
2005 m. įkurtas naujasis klubas. Ilgą laiką rungtyniavo žemesniuosiuose divizionuose. 

2016–2017 m. sezone rungtyniavo Antroje lygoje buvo treti. Žaidė atkrintamosiose rungtynėse dėl patekimo į Pirmą lygą, tačiau nusileido FK Shkupi bendru dviejų rungtynių rezultatu 2:7 ir nepateko į Pirmą lygą.

2022–2023 m. sezone rungtyniavo Trečioje lygoje ir tapo Pietvakarių grupės nugalėtojais.

2023–2024 m. sezone rungtyniavo Antroje lygoje. Pirmose sezono rungtynėse rezultatu 2-0 įveikė KF Arsimi.

## Sezonai

|}

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* facebook paskyra
* SOCCERWAY
* Transfermarkt
* RSSSF duomenų bazė
Kajapai

**Kajapai** (, sav. *Mebêngôkre* ir kt.) – indėnų tauta, gyvenanti Amazonijoje, vidurio–šiaurės Brazilijoje (dabar pietryčių Mato Grosas, Para, seniau t. p. šiaurės vakarų San Paulo valst., vakarų Minas Žeraisas, pietų Gojasas). Dabartinė gyvenamoji erdvė driekiasi tarp Šingu ir Tokantinso upių. Priklauso že indėnams. Populiacija – 8,6 tūkst. žmonių. Kajapų kalba priklauso že kalbų šeimai. Daugiausia išlaikę prigimtinę tikybą, bet yra ir krikščionių (daugiausia katalikų).

Pietiniai kajapai, gyvenę šalies vidurinėse srityse, XVII–XIX a. buvo išnaikinti arba asimiliuoti brazilų. Tuo tarpu šiauriniai kajapai ilgai priešinosi užkariavimui. Pirmieji 1936 m. pasidavė gorotiriai, o kai kurios gentys (pvz., šikrinai) kolonistams priešinosi iki XX a. 9 dešimtmečio.

Išlikę šiaurės kajapai skirstosi į šias gentis: gorotiriai (*gorotire*), kubenai-kranai-kegnai (*kuben-kran-krên*), kubenai-kranai-notai, kokraimorai (*kôkraimôrô*), šikrinai (*xikrin*), tšua-kahamėjai, krenai-akaroriai, tapajunai.

Verčiasi kapline-lydimine žemdirbyste (kukurūzai, manijokai, batatai, medvilnė), medžiokle, žvejyba, rankiojimu. Gorotiriai paradavimui augina riešutus. Pagrindinis amatas – krepšių pynimas.

Gyvenvietė žiedinio plano, sudaryta iš didžiųjų namų ir vyrų namo aikštės viduryje. Namai stačiakampio plano, užapvalintais galais. Drabužių seniau nenešiojo. Būdingi spalvingi papuošalai iš plunksnų, spalvotų virvelių, kūno dažymas, plokščių įtvarų statymas į apatinę lūpą. Maistui daugiausia naudoja batatus, jamsus, mėsą, žuvį.

Giminė vedama pagal motinos liniją, santuoka matrilokalinė, šeima išplėstinė. Bendruomenė dalijasi į du egzogaminius sparnus. Turi suaugusiųjų draugijas. Buvo paplitusi poligamija.
 
Kajapų gyvenamosios žemės tapusios medienos kirtėjų, kalnakasių, gyvulių augintojų ir stambiųjų žemvaldžių taikiniu. Kajapai nesyk ginkluotai priešinosi bandymams užgrobti jų žemes. Didžiausią grėsmę kajapams kelia ant Šingu upės statoma Belo Montės vandens jėgainė, kuri turėtų būti 4 pagal galingumą pasaulyje. Kajapų tautos vadai, ypač Raonis Metuktirė kovoja prieš gimtųjų žemių naikinimą ir yra sulaukę tarptautinės paramos.


Cacique Caiapó Akiaboro.jpg|Kajapų kasikas
Kayapo 3067a.JPG|Kajapų jaunuolės
Raoni 4.jpg|Kajapų vadas ir gamtosaugos aktyvistas Raonis
Anteater mask and scratcher used by boys in the Koko ceremony, Kayapo culture, Brazil, c. 1970 - Royal Ontario Museum - DSC09551.JPG|Kajapų apeiginė kaukė ir plunksnų vainikas
Kayapo beadwork - Memorial dos Povos Indígenas - Brasilia - DSC00551.JPG|Kajapų vėriniai


## Šaltiniai
Peršokšnos piramidinė eglė

**Peršokšnos piramidinė eglė** – išskirtinė eglė, pasižyminti taisyklinga piramidine laja, auganti Švenčionių rajone, 0,6 km į pietryčius nuo Januliškio kaimo, Labanoro regioninio parko Peršokšnos kraštovaizdžio draustinyje. Medis auga miško apsuptyje, kairiajame Peršokšnos upės krante. Lankytinas objektas pažymėtas informacine lenta, pasiekiamas iš kelio Januliškis–Švenčionėliai arba Peršokšnos pažintiniu taku nuo Januliškio girininkijos.

Eglė paskelbta valstybės saugomu gamtos paveldo objektu 2005 m. 

## Duomenys

* Medžio rūšis – paprastoji eglė (*Picea abies* (L.) H.Karst.)
* Kamieno apimtis – 1,63 m
* Medžio aukštis – 31 m
* Lajos aukštis – 25,2 m
* Lajos plotis – 7,4 m
* Lajos forma – piramidinė
* Amžius – apie 80 metų

## Nuorodos

* Saugomų teritorijų valstybės kadastras 
* Gyvieji urėdijos eksponatai: liepų pavėsinė, piramidinė eglė
* Peršokšnos pažintinis takas žemėlapyje
Gaigalinio kadagys

**Gaigalinio kadagys** – išskirtinis kadagys, augantis Švenčionių rajone, Labanoro girioje, Gaigalinio ežero vakarinėje pakrantėje. Savo dydžiu kitus kadagius pranokstantis išlakus medis nutolęs 2,7 km į šiaurės rytus nuo Januliškio kaimo. Priklauso Januliškio girininkijos (45 kv., 8 skl.) teritorijai. Medis pasiekiamas iš kelio Januliškis–Švenčionėliai miško keliukais, kurių posūkiuose pastatytos kelio nuorodos, pakeliui pravažiuojamas Ešerinio I telmologinio draustinio informacinis stendas.

Gaigalinio kadagys paskelbtas valstybės saugomu gamtos paveldo objektu 2005 m.
 

## Duomenys

* Medžio rūšis – paprastasis kadagys (*Juniperus communis* L.)
* Kamieno apimtis – 0,6 m
* Medžio aukštis – 13,6 m
* Lajos aukštis – 11 m
* Lajos plotis – 1,5 m
* Lajos forma – cilindrinė
* Amžius – apie 100 metų

## Medžio būklė

2019 m. duomenimis, Gaigalinio kadagys buvo išvirtęs, tačiau per šaknų sistemą toliau žaliavo. Manoma, medį galėjo pažeisti šiame kvartale metų pradžioje dirbę medkirčiai arba stiprus vėjas. 2022 m. išbrauktas iš saugomų medžių kaip sunykęs botaninis gamtos paveldo objektas.

## Šaltiniai

## Nuorodos

* Saugomų teritorijų valstybės kadastras
* Gyvieji urėdijos eksponatai: liepų pavėsinė, piramidinė eglė
Makedonijos futbolas 2017–2018 m.

**[[Makedonija|Makedonijos]] futbolo varžybos [[2017]]–[[2018]] m.**
* **[[Makedonijos pirmoji lyga|Pirma lyga]]** prasidėjo 2017 m. rugpjūčio mėn., o baigėsi 2017 m. vasarą.
* **[[Makedonijos futbolo taurė]]s** turnyras prasidėjo 2017 m. rugpjūčio 16 d., finalas įvyko 2018 m. gegužės 27 d. 

## 2017–2018 m. [[Makedonijos pirmoji lyga|Pirma lyga]]
* **Pirma lyga** – aukščiausioji futbolo lyga.

Komandos:
# **[[FK Vardar Skopje|Skopjės „Vardar"]]** (gina čempionų titulą)
# **[[FK Škendija 79 Tetovo|Tetovo „Škendija"]]** 
# **[[FK Rabotnički Skopje| Skopljės „Rabotnicki"]]** 
# **[[FK Pelister Bitola|Bitolos „Pelister"]]** 
# **[[FK Renova D̂epčište|Džepčištės „Renova“]]** 
# **[[FK Sileks Kratovo|Kratovo „Sileks"]]** 
# **[[FK Pobeda (2010)|Prilepo „Pobeda"]]** 
# **[[FK Shkupi|Skopjės „Shkupi"]]** 
# **[[Akademija Pandev]]** - laimėjo Division 1 pirmenybes ir pateko į elito lygą.
# **[[FK Skopje]]** - Division 1 užėmė antrą vietą ir pateko į elito lygą.

### Galutinė lentelė
*  **[[FK Škendija 79 Tetovo|Tetovo „Škendija"]]** tapo šalies čempionais.

## 2017–2018 m. [[Makedonijos futbolo taurė]]
* **[[Makedonijos futbolo taurė]]** – pagrindinis futbolo klubų taurės turnyras Makedonijoje.
* s turnyras prasidėjo 2017 m. rugpjūčio 16 d., finalas įvyko 2018 m. gegužės 23 d. 

### Pusfinalio rungtynės
* Pirmosios rungtynės buvo sužaisto 2018 m. kovo 14 d.
* Atsakomosios sužaistos 2018 m. balandžio 11 d. 

|}
#### [[KF Shkëndija|Shkëndija]] – [[FK Renova|Renova]]
-------

-----
-----

* *Shkëndija nugalėjo bendru rezultatu 3–1 ir pateko į finalą.*
----

#### [[FK Pelister|Pelister]] – [[Akademija Pandev]]
-----

-------
-------

* *Dviejų rungtynių bendras rezultatas buvo lygus 3–3. Pelister nugalėjo 3–2 baudinių serijoje ir pateko į finalą.*
-------------

### Finalas
-------

* Shkëndija nugalėjo varžovus 3-0 ir iškovojo šalies futbolo taurę.
------------

## Išnašos

## Nuorodos
* Oficiali svetainė
* RSSSF duomenų bazė
* FLASHSCORE
Lūšnios pušis

**Lūšnios pušis** – botaninis gamtos paveldo objektas, esantis Švenčionių rajone, Paperšokšnio kaime, šalia Lūšnios viensėdžio, 1,6 km į šiaurės vakarus Januliškio kaimo, prie kelio Labanoras–Januliškis. 

Pušis paskelbta valstybės saugomu medžiu 2017 m. 

## Duomenys

* Medžio rūšis – paprastoji pušis (*Pinus sylvestris* L.)
* Kamieno apimtis – 2,95 m
* Medžio aukštis – 26,0
* Amžius – neskelbiama

## Nuorodos

* Saugomų teritorijų valstybės kadastras 
* Nauji saugomi gamtos paveldo objektai Švenčionėlių miškų urėdijos teritorijoje
* Lūšnios pušis žemėlapyje
Unipol Domus

**Unipol Domus** (2017–2021 m. *Sardegna Arena*) – futbolo stadionas Kaljaryje, pastatytas šalia pat į rytus nuo Sant Elijos stadiono. Nuo 2017 m. čia savo namų rungtynes žaidžia Cagliari Calcio komanda.

## Istorija
Stadionas stovės laikinai, kol bus pastatytas naujasis Nuovo Stadio Cagliari stadionas. Stadionas atidarytas 2017 m. rugsėjo 10 d. kaip *Sardegna Arena*. Vėliau, 2021 m. jis pervadintas į *Unipol Domus*.

## Šaltiniai
FC AP Brera Strumica

**Fudbalski Klub Akademija Pandev Brera Strumica**, o ankstesniais metais žinomi kaip **Fudbalska Akademija Pandev** – Šiaurės Makedonijos futbolo klubas iš Strumicos.

Žinoma kaip **Akademija Pandev**, **AP Brera Strumica**, **AP Brera**.

## Istorija
2010 m. makedonų futbolo žvaigždė Goran Pandev įkūrė savo vardo futbolo akademiją. 2014 m. prie Pandevo Akademijos suburta ir pagrindinė komanda, pradėjusi rungtyniauti žemesniuose futbolo divizionuose. 

2016–2017 m. sezone pagrindinė komanda tapo Antros lygos (II) nugalėtojais ir pateko į Pirmą lygą (I).

Nuo 2017–2018 m. rungtyniavo aukščiausioje šalies lygoje. Debiutiniame sezone užėmė šeštą vietą, sekančiame (2018–2019 m.) pasidabino medaliais – iškovojo trečią vietą.

2022 m. rugpjūčio mėn. prasidėjo derybos tarp Gorano Pandevo ir Brera holdingo, dėl galimo klubo rėmimo ir glaudaus bendradarbiavimo. 2023 m. gegužės mėm. klubo valdymą perėmė Brera holidingas. Netrukus pakito klubo pavadinimas, kuriame atsirado žymuo **Brera**. **Fudbalska Akademija Pandev** tapo žinoma kaip Football Club Akademija Pandev Brera, o trumpai vadinosi **FC AP Brera**. Holdingui priklauso Brera Calcio (Italija), FC AP Brera Strumica (Šiaurės Makedonija), moterų futbolo klubas Tiverija Brera Strumica (Šiaurės Makedonija), Brera Ilch FC (Mongolija), Brera Tchumene FC (Mozambikas). bei UYBA tinklinio klubas (Italija).

## Pasiekimai

## Sezonai
; Pastarųjų metų sezonai

|}

## Sudėtis
Atnaujinta: 2024 m. gruodžio 27 d.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Jani Atanasov, atraminis saugas;
*  Bojan Dimoski, atraminis saugas;
*  Ljupčo Doriev, saugas, puolėjas;
*  Dimitar Mitrovski, saugas;
*  Saško Pandev, puolėjas;
*  Vanče Šikov, gynėjas;
*  Aco Stojkov, puolėjas;


File:Vanče Šikov 2011.jpg|Vanche Shikov
File:Сашко Пандев2 (cropped).jpg|Sashko Pandev 
File:Љупче Дориев фудбалер.jpg|Ljupcho Doriev 
File:20170621 Admira Wacker vs Vardar Skopje Aco Stojkov DSC 6107.jpg|Aco Stojkov 


## Taip pat skaitykite
*  ŽFK Tiverija – Tiverija Brera Strumica (moterų futbolo klubas);
*  Brera Ilch (futbolo klubas);
*  Brera Tchumene FC (futbolo klubas);
*  Brera Calcio (futbolo klubas);
*  UYBA (tinklinio klubas);

## Išnašos

## Nuorodos
* Oficiali akademijos svetainė 
* facebook paskyra
* SOCCERWAY
* Transfermarkt
* Globalsportsarchive
Future (albumas)

**Future** – penktasis studijinis amerikiečių reperio Future albumas, išleistas 2017 m. vasario 17 d. Albumo singlas „Mask Off“ pasiekė penktąją vietą Billboard Hot 100 reitinge bei susilaukė didelio pasisekimo visame pasaulyje. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus per 140 tūkstančių albumo kopijų, debiutavo pirmojoje „Billboard 200“ reitingo vietoje, tapdamas ketvirtuoju Future įrašu, pasiekusiu šią viršūnę.

2017 m. liepos mėnesio duomenimis, JAV parduota per milijoną albumo kopijų ir jis tapęs platininiu.

## Dainų sąrašas

## Išnašos
Hndrxx

**Hndrxx** (rašoma **HNDRXX**) – šeštasis studijinis amerikiečių reperio Future albumas, išleistas 2017 m. vasario 24 d. Albumas buvo išleistas praėjus vos savaitei nuo ankstesniojo jo albumo „Future“. Albume dainas kartu atlieka Rihanna, The Weeknd ir Chris Brown (tik internetinėje versijoje). Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 121 tūkstantį kopijų, debiutavo pirmojoje „Billboard 200“ reitingo vietoje, tapdamas penktuoju atlikėjo įrašu, pasiekusiu šią viršūnę. Taip pat, tai buvo pirmasis kartas reitingo istorijoje, kai vieno atlikėjo du skirtingi albumai vienas po kito pasiekė pirmąsias vietas.

2022 m. liepos mėnesio duomenimis, JAV parduota per milijoną albumo kopijų ir jis tapęs platininiu.

## Dainų sąrašas

## Išnašos
÷ (albumas)

**÷** (tariama „divide“) – trečiasis studijinis britų atlikėjo ir dainų autoriaus Ed Sheeran albumas, išleistas 2017 m. kovo 3 d. Albumo singlas „Shape of You“ susilaukė didžiulio populiarumo visame pasaulyje ir pasiekė pirmąją vietą daugelyje singlų reitingų, tarp jų – ir Jungtinės Karalystės ir JAV. Singlas „Castle on the Hill“ pasiekė antrąją vietą Jungtinėje Karalystėje ir šeštąją JAV, o „Galway Girl“ – taip pat antrąją vietą Jungtinėje Karalystėje.

Albumas sulaukė daugiausia teigiamų kritikų įvertinimų ir per pirmąją savaitę Jungtinėje Karalystėje pardavė per 672 tūkstančius kopijų, tapdamas greičiausiai parduodamu albumu, kurį išleido vyras, taip pat trečiuoju daugiausiai kopijų per pirmąją savaitę pardavusiu albumu (po Adele – „25“ ir „Oasis“ – „Be Here Now“). Albumas taip pat pasiekė pirmąją vietą keturiolikoje šalių, tarp jų – ir JAV, Australija ir Kanada. Per pirmąją savaitę po išleidimo, visos albumo dainos pateko į Jungtinės Karalystės singlų dvidešimtuką, kadangi albumas buvo itin intensyviai klausomas dainų transliavimo platformose. Dėl šios priežasties buvo pakeistos reitingo taisyklės.

2021 m. liepos mėnesio duomenimis, Jungtinėje Karalystėje parduota virš 3,7 milijonų albumo kopijų ir jis tapęs šešiskart platininiu. JAV parduota virš penkių milijonų kopijų ir albumas tapęs penkiskart platininiu.

2018 m. vykusiuose „Grammy“ apdovanojimuose albumas laimėjo geriausio vokalinio pop albumo kategorijoje, o daina „Shape of You“ – geriausio solinio pop atlikimo.

## Dainų sąrašas

## Išnašos
Kvaikerai

**Kvaikerai** (, savivardis *Awá-Kwaiker*) – indėnų čibčų tauta, gyvenanti pietvakarių Kolumbijoje (Narinjo, Putumajo dep.) ir aplinkiniuose Ekvadoro rajonuose (Karčio, Sukumbijoso prov.). Populiacija – ~15 tūkst. žmonių. Kvaikerų kalba (*Awa Pit*) priklauso barbakoa kalbų šeimai, dalis kalba ispaniškai. Pagal tikybą – Romos katalikai.

Pradžioje kvaikerai gyveno pakrantės lygumose, bet spaudžiami baltųjų kolonistų, o vėliau ir juodaodžių, pasitraukė į miškingas priekalnes. Asimiliuojami kolumbiečių ir ekvadoriečių.

Verčiasi daugiausia kapline žemdirbyste: augina bananus (vartoja šviežius, virtus, keptus), kukurūzus (košių ir čičos gamybai), persikines palmes, cukranendres (pardavimui). Laiko jūrų kiaulytes, vištas, kiaules, medžioja paukščius ir smulkius žvėrelius (naudodami spąstus ir žabangas). Iš lianų ir bambuko pina virvinius tiltus per upes.

Gyvenvietė padriko plano. Namai stačiakampiai, ant polių, kūginiais stogais. Apranga kreolinė.
 
Būdinga mažoji šeima.

Vaizdas:Awá pit.png|Ava gyvenama teritorija
Vaizdas:Casa awa.jpg|Tradicinis kvaikerų būstas

## Šaltiniai
Argirdiškės pušis

**Argirdiškės pušis** – išskirtinė pušis, nuo 2005 m. valstybės saugomas gamtos paveldo objektas, esantis Švenčionių rajone, Švenčionėlių seniūnijoje, Argirdiškės kaime, Labanoro regioninio parko Lakajos kraštovaizdžio draustinyje. Pušis auga Lakajos upės pakrantėje, priešingoje pusėje nuo gyvenvietės. Ją supa miškas, kelyje Januliškis–Vilkaslastis (už 100 m) pastatyta nuoroda. Teritorija priklauso Švenčionėlių miškų urėdijos Januliškio girininkijai (119 kv., 11 skl.).

Pasak vietinių žmonių kalbų, ši pušis turėjo būti nukirsta su visu aplinkiniu mišku, bet darbininkai esą pabijojo sunkaus darbo ir paliko ją ramybėje. Dabar ši didelė pušis auga jauno miško apsuptyje.

## Duomenys

* Medžio rūšis – paprastoji pušis (*Pinus sylvestris* L.)
* Kamieno apimtis – 2,80 m
* Medžio aukštis – 24,8 m
* Lajos aukštis – 22 m
* Lajos plotis – 16 m
* Amžius – apie 160 metų

## Šaltiniai

## Nuorodos
* Saugomų teritorijų valstybės kadastras
The Chainsmokers

**The Chainsmokers** – amerikiečių šokių muzikos grupė iš Niujorko, susikūrusi 2012 m. Grupę sudaro DJ Andrew Taggart ir Alex Pall. Išgarsėjo 2014 m. išleidę singlą „#Selfie“. Grupės debiutinis EP „Bouquet“ išleistas 2015 m., o debiutinis albumas „Memories...Do Not Open“ išleistas 2017 m. balandį. 2023 m. duomenimis, grupė yra išleidusi keturis studijinius albumus, iš kurių naujausiasis, „So Far So Good“, išleistas 2022 m. gegužę.

## Diskografija
* *[[Memories...Do Not Open]]* (2017)
* *Sick * (2018)
* *World War Joy* (2019)
* *So Far So Good* (2022)

## Išnašos

## Nuorodos
* 
*
Memories...Do Not Open

**Memories...Do Not Open** – debiutinis amerikiečių elektroninės šokių muzikos grupės „The Chainsmokers“ albumas, išleistas 2017 m. balandžio 7 d. Albumo singlas „Paris“ sulaukė didelio pasisekimo visame pasaulyje, patekdamas į daugelį dainų dešimtukų, tarp jų – ir penktoji vieta Jungtinėje Karalystėje bei šeštoji JAV. Antrasis singlas „Something Just like This“, įrašytas kartu su britų grupe „Coldplay“, sulaukė dar didesnio pasisekimo ir pasiekė antrąją vietą Jungtinėje Karalystėje bei trečiąją JAV.

Nepaisant to, jog albumas sulaukė prastų kritikų įvertinimų, per pirmąją savaitę JAV buvo parduota 221 tūkstantis kopijų ir jis debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šią viršūnę. 2017 m. rugpjūčio mėnesio duomenimis, JAV parduota per milijoną kopijų ir albumas tapęs platininiu.

2018 m. vykusiuose „Grammy“ apdovanojimuose daina „Something Just Like This“ nominuota geriausio grupinio pop atlikimo kategorijoje.

## Dainų sąrašas

## Išnašos
Damn

**Damn** (rašoma **DAMN.**) – ketvirtasis studijinis amerikiečių reperio Kendrick Lamar albumas, išleistas 2017 m. balandžio 14 d. Albumo singlas „Humble“ sulaukė didelio pasisekimo pasaulyje ir pateko į daugelį dainų reitingų, pasiekdamas pirmąją vietą JAV ir šeštąją Jungtinėje Karalystėje. Antrasis singlas „DNA“ pasiekė ketvirtąją vietą JAV ir aštuonioliktąją Jungtinėje Karalystėje, o „Loyalty“, įrašytas kartu su Rihanna – keturioliktąją JAV ir dvidešimt septintąją Jungtinėje Karalystėje.

Albumas sulaukė didžiulio kritikų pripažinimo ir, per pirmąją savaitę JAV pardavus 603 tūkstančius kopijų, debiutavo pirmojoje „Billboard 200“ reitingo vietoje, tapdamas trečiuoju Lamar įrašu, pasiekusiu šią viršūnę. 2018 m. gegužės mėnesio duomenimis, JAV parduota per tris milijonus kopijų ir albumas tapęs triskart platininiu.

2018 m. vykusiuose „Grammy“ apdovanojimuose albumas laimėjo apdovanojimą už geriausią repo albumą bei buvo nominuotas metų albumo kategorijoje. Daina „Loyalty“ laimėjo apdovanojimą už geriausią dainuojamojo repo atlikimą, o daina „Humble“ laimėjo apdovanojimus už geriausią repo dainą, geriausią repo atlikimą ir geriausią vaizdo klipą, taip pat buvo nominuota metų įrašo kategorijoje.

## Dainų sąrašas

## Išnašos
More Life

**More Life** (ant viršelio taip pat parašyta **A Playlist by October Firm**) – kanadiečių atlikėjo Drake albumas (pats atlikėjas teigia, jog tai – grojaraštis), išleistas 2017 m. kovo 18 d. Albume dainas kartu atlieka tokie atlikėjai, kaip Kanye West, Travis Scott, 2 Chainz bei kiti. Albumo singlas „Passionfruit“ pasiekė trečiają vietą Jungtinės Karalystės singlų reitinge bei aštuntąją JAV, „Fake Love“ – taip pat aštuntąją JAV bei dešimtąją Jungtinėje Karalystėje, „Portland“ – devintąją JAV, o „Free Smoke“ – aštuonioliktąją JAV.

Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 505 tūkstančius kopijų, debiutavo pirmojoje „Billboard 200“ reitingo vietoje, tapdamas septintuoju atlikėjo įrašu, pasiekusiu šią viršūnę. Vos išleistas, albumas per pirmąją dieną surinko 61.3 milijonus perklausų „Spotify“ platformoje ir 89.9 milijonus „Apple Music“, sumušdamas abiejų platformų rekordus.

2022 m. gruodžio mėnesio duomenimis, JAV parduota virš trijų milijonų albumo kopijų ir jis tapęs triskart platininiu.

## Dainų sąrašas

## Išnašos
Kiljasingai

**Kiljasingai** (iš  „pusmėnulis“, dėl pakabukų po nosimi) – indėnų tauta, gyvenanti pietų Kolumbijoje, rytiniuose Narinjo departamento rajonuose.

XVI a. pr. kiljasingai buvo užkariauti inkų, o XVI a. pirmoje pusėje – ispanų. Nuo XVIII a. dalis kiljasingų prarado gimtąją kalbą, tačiau išlaikė prigimtinės kultūros bruožų. Populiacija – beveik 44 tūkst. žmonių (1980 m.). Kiljasingų palikuonys – Sibundojo slėnyje (Putumajo departamentas) gyvenantys indėnai kamsai (*kamëntsá*), kurių dalis tebešneka kamsų kalba (~4000 – 2008 m.), kuri laikoma izoliuota; kita dalis, vadinamieji ingai, priėmė kečujų kalbą.

Verčiasi žemdirbyste (bulvės, kukurūzai, vietomis kviečiai), paradavimui augina gėles, laiko stambiuosius ir smulkiuosius raguočius. Dirba samdomus darbus (ypač akmenskaldžių).

Vyrai tradiciškai vilki medvilninius tunikos pavidalo marškinius be rankovių; moterys – sijoną ir skraistę ties krūtinę susegtais galais.
 
Faktiškai kiljasingai esti katalikai, bet išlikę prigimtinės tikybos, šamanizmo bruožų, kamsai ir ingai išlaikę tradicinę mitologiją.

## Šaltiniai
Logic

**Seras Robertas Braisonas Holas antrasis** (*Sir Robert Bryson Hall II*, g. 1990 m. sausio 22 d.), geriau žinomas kaip **Logic** – amerikiečių reperis, dainininkas, dainų autorius ir įrašų prodiuseris. Savo karjerą pradėjo 2010 m., išleidęs debiutinį dainų rinkinį „Young, Broke & Infamous“. Išgarsėjo 2013 m. išleidęs dainų rinkinį „Young Sinatra: Welcome to Forever“, sulaukusį didžiulio kritikų pripažinimo. 2014 m. buvo išleistas debiutinis Logic albumas „Under Pressure“. 2024 m. duomenimis, atlikėjas yra išleidęs devynis studijinius albumus, iš kurių naujausiasis, „Ultra 85“, išleistas 2024 m. rugpjūtį.

## Diskografija
**Studijiniai albumai**
* *Under Pressure * (2014)
* *The Incredible True Story* (2015)
* *[[Everybody]]* (2017)
* *YSIV * (2018)
* *[[Confessions of a Dangerous Mind]]* (2019)
* *No Pressure* (2020)
* *Vinyl Days* (2022)
* *College Park* (2023)
* *Ultra 85* (2024)

**Dainų rinkiniai**
* *Psychological: The Mixtape* (2009)
* *Young, Broke & Infamous* (2010)
* *Young Sinatra* (2011)
* *Young Sinatra: Undeniable* (2012)
* *Young Sinatra: Welcome to Forever* (2013)
* *Bobby Tarantino* (2016)
* *[[Bobby Tarantino II]]* (2018)
* *Planetory Destruction* (2021)
* *Bobby Tarantino III* (2021)
* *Inglorious Basterd* (2023)

## Išnašos

## Nuorodos
* 
*
Kretuonių pirmasis ąžuolas

**Kretuonių pirmasis ąžuolas** – sunykęs išskirtinis ąžuolas, gamtos paveldo objektas, esantis Švenčionių rajone, Švenčionėlių seniūnijoje, Kretuonių kaime. Išlikęs kamieno fragmentas stūkso kaimo pagrindinės gatvės pusiaukelėje.

Paminklinis medis buvo paskelbtas saugomu 1960 m. Išbrauktas iš saugomų objektų sąrašo LR aplinkos ministro 2016 m. vasario 8 d. įsakymu Nr. D1-88.

Ąžuolas buvo nuodijamas, nudžiūvo, po to buvo drastiškai apgenėtas –  nupjautos visos kamieninės šakos.

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis – 4,29 m
* Medžio aukštis – 30,0 m

## Taip pat skaitykite

* Kretuonių antrasis ąžuolas

## Šaltiniai
Miguel Ángel Moyà

**Migelis Anchelis Moja Rumbo** () – buvęs Ispanijos futbolininkas, Vartininkas.

## Karjera
Gimęs Binisale, Maljorkoje, priklausė gimtojo miesto RCD Mallorca. Atstovavo jaunių, jaunimo ekipoms. 2004 m. rugpjūčio 29 d. debiutavo pagrindinėje komandoje, tačiau maljorkiečiai namuose 0:1 pralaimėjo Madrido „Real“. 

2009 m. birželio pabaigoje persikėlė į Valencia CF už maždaug 5 mln. EUR. 2011 m. birželio 15 d. nuomos pagrindais prisijungė prie „Getafe“. 

2012 m. pasirašė ketverių metų sutartį su Getafe CF.

2014 m. birželio 4 d. pasirašė trejų metų sutartį su Madrido „Atlético“. Perėjimo mokestis sudarė 3 milijonus eurų, kurš Getafe CF klubui sumokėjo Atlético Madrid. Migelis Moja tapo atsarginiiu vartininku, o pagrindiniu tuomet buvo Jan Oblak.

2018 m. vasario 27 d. pasirašė dvejų metų sutartį su „Real Sociedad“. Klubo pagrindinis vartininkas Gerónimo Rulli patyrė ilgalaikę traumą, tad vadovybei teko ieškoti sprendimo.

## Rinktinė
Į nacionalinę rinktinę kviestas nebuvo.

## Išnašos

## Nuorodos
* SOCCERWAY
* Transfermarkt
Everybody

**Everybody** (rašoma **ΞVERYBODY**) – trečiasis studijinis amerikiečių reperio Logic albumas, išleistas 2017 m. gegužės 5 d. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 247 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju Logic įrašu, pasiekusiu šią viršūnę. Albumas taip pat pasiekė rekordinį nuosmukį antrąją savaitę – buvo parduota vos aštuoni tūkstančiai kopijų (tik 4% praeitos savaitės pardavimų). 2018 m. vasario mėnesio duomenimis, JAV parduota virš milijono kopijų ir albumas tapęs platininiu.

2018 m. vykusiuose „Grammy“ apdovanojimuose daina „1-800-273-8255“ nominuota metų dainos ir geriausio vaizdo klipo kategorijose.

## Dainų sąrašas

## Išnašos
Kretuonių antrasis ąžuolas

**Kretuonių antrasis ąžuolas** – išskirtinis ąžuolas, valstybės saugomas gamtos paveldo objektas, esantis Švenčionių rajone, Švenčionėlių seniūnijoje, Kretuonių kaime. Ąžuolas auga 
0,5 km į rytus nuo kelio , kaimo šiauriniame gale, šalia pagrindinės gatvės esančioje sodyboje. Kelio nuorodų nėra. Medis paskelbtas saugomu 1960 m. 

## Duomenys

* Medžio rūšis – paprastasis ąžuolas (*Quercus robur* L.)
* Kamieno apimtis – 4,50 m
* Medžio aukštis – 20,0 m
* Amžius – apie 450 metų

## Taip pat skaitykite

* Kretuonių pirmasis ąžuolas

## Nuorodos

* Saugomų teritorijų valstybės kadastras
Thibaut Courtois

**Tibo Nikolas Markas Kurtua** () – Belgijos rinktinės ir Ispanijos La lygos klubo „Real Madrid“ vartininkas.

## Karjera
2009 m. karjerą pradėjo FC Genk klube.

2011 m. Chelsea klubas (Anglija) nupirko už 9 milijonus eurų, pasirašyta penkerių metų trukmės sutartis. 2016 m. bendru sutarimu bendradarbiavimas buvo pratęstas iki 2021 m.

## Rinktinė
2011 m. debiutavo Belgijos rinktinėje.

2023 m. birželio pasitraukė iš nacionalinės komandos prieš 2024 m. Europos čempionato atrankos rungtynes su Estija.

2025 m. kovo mėn. pasirodė pranešimai, kad vartininkas grįžta į nacionalinę komandą. Po T. Courtois grįžimo kitas Belgijos rinktinės vartininkas Koen Casteels paskelbė, kad atsisako žaisti rinktinėje.

## Dalyvavimas čempionatuose

|}

## Laimėjimai
;Genk
* Jupiler lyga: 2010–11 m.
;Atlético Madrid
* La Liga: 2013–14 m.
* Copa del Rey: 2012–13 m.
* UEFA Europos lyga: 2011–12 m.
* UEFA supertaurė: 2012 m.
;Chelsea
* Premier League: 2014–15, 2016–17 m.
* FA taurė: 2017–18 m.
* Anglijos futbolo lygos taurė: 2014–15 m.
;Real Madrid
* La Liga: 2019–20, 2021–22, 2023-24 m.
* Supercopa de España: 2019–20 m.
* FIFA pasaulio klubų taurė: 2018 m.
* UEFA Čempionų lyga: 2021–22, 2023-24 m.
;
* pasaulio futbolo čempionatas: 3 vieta – 2018 m.
;Asmeniniai
* Levo Jašino apdovanojimas: 2022 m.
* FIFA geriausias metų vartininkas: 2018 m.

## Išnašos

## Nuorodos
* 
*
Harry Styles

**Haris Edvardas Stailsas** (*Harry Edward Styles*; g. 1994 m. vasario 1 d.) – britų dainininkas, dainų autorius ir aktorius. Geriausiai žinomas kaip pop grupės „One Direction“ narys. Savo karjerą pradėjo 2010 m. su grupe „White Eskimo“. Tais pačiais metais jis dalyvavo „The X Factor“ dainų konkurse kaip solinis atlikėjas, tačiau iš jo iškrito, bet buvo sugrąžintas kartu su keturiais kitais dalyviais (Niall Horan, Zayn Malik, Liam Payne ir Louis Tomlinson) kaip bendra grupė, kuri ir tapo „One Direction“.

2017 m. buvo išleistas debiutinis atlikėjo solinis albumas „Harry Styles“, su kuriuo atlikėjas išvažiavo į pasaulinį turą. Tais pačiais metais jis atliko savo debiutinį vaidmenį Kristoferio Nolano filme „Diunkerkas“. 2019 m. atlikėjas išleido savo antrąjį albumą „Fine Line“. 2021–2022 m. tęsė aktoriaus karjerą: vaidino Olivia Wilde filme „Don't Worry Darling“ ir Michael Grandage filme „My Policeman“. 2022 m. gegužę išleido savo trečiąjį solo albumą „Harry's House“.

## Diskografija
* *[[Harry Styles (albumas)|Harry Styles]]* (2017)
* *[[Fine Line]]* (2019)
* *[[Harry’s House]]* (2022)
* *[[Kiss All the Time. Disco, Occasionally.]]* (2026)

## Išnašos

## Nuorodos
*
Harry Styles (albumas)

**Harry Styles** – debiutinis studijinis britų atlikėjo Harry Styles albumas, išleistas 2017 m. gegužės 12 d. Albumo singlas „Sign of the Times“ susilaukė didelio pasisekimo visame pasaulyje, patekdamas į daugelį dainų dešimtukų, tarp jų – ir pirmoji vieta Jungtinėje Karalystėje bei ketvirtoji JAV. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 230 tūkstančių kopijų, debiutavo pirmojoje „Billboard 200“ reitingo vietoje. Jungtinėje Karalystėje per pirmąją savaitę buvo parduota 57 tūkstančiai kopijų ir albumas taip pat debiutavo pirmojoje vietoje.

2019 m. gegužės mėnesio duomenimis, JAV parduota virš milijono albumo kopijų ir jis tapęs platininiu.

## Dainų sąrašas

## Išnašos
Aušra Vektarienė

**Aušra Vektarienė** (g. 1959 m. birželio 6 d. Vilniuje) – Lietuvos mokslininkė, gamtos mokslų daktarė.

## Biografija

Motina Milda Šalaševičienė. Nuo gimimo buvo globojama motinos tėvų Stasio ir Eugenijos Kazlauskų, mokėsi Vilniaus 35-oje ir Salomėjos Nėries vidurinėse mokyklose. 1982 m. baigė Vilniaus Universitetą.
1986-1991 m. studijavo ir baigė neakivaizdinę aspirantūrą Biochemijos institute.
1989 m. birželio 23 d. Kauno politechnikos institute (dabar Kauno technologijos universitetas)  apgynė kandidatinę disertaciją, už kurią 1993 m. nostrifikuotas gamtos mokslų daktaro laipsnis 
1993-2006 m. dirbo Biochemijos institute. 1993-1998 m. vadovavo Biochemijos instituto Patentinės analizės ir informacijos sektoriui .
1998-2002 m. įsitraukė į ES 5-osios Bendrosios programos (5 BP) informacinės tarnybos Lietuvoje veiklą   (veiklos koordinatorius dr. Juras Ulbikas, Puslaidininkių fizikos institutas) ir buvo nominuota  ES 5 BP Gyvenimo kokybės ir gyvenimiškųjų išteklių panaudojimo programos (LIFE) komiteto nare bei nacionaline atstove informacijai Lietuvoje 
Nuo 2006 m. dirba Vilniaus universitete, Teorinės fizikos ir astronomijos institute, nuo 2014 vyresnioji mokslo darbuotoja . Daugiau kaip 50 mokslinių publikacijų ir mokslo populiarinimo straipsnių autorė  . Lietuvos fizikų draugijos narė ir Lietuvos mokslininkų sąjungos narė.

## Mokslinė veikla

Molekulių sandaros, funkcijų ir jų fizikinių savybių teorinis modeliavimas. Vyksmų ir sąveikų naujose daugiafunkcėse heterociklėse molekulinėse sistemose teorinis tyrimas. Molekulių fizika, cheminė fizika, gyvenimo kokybė, fiziologiškai aktyvios medžiagos.

## Šaltiniai
2017 m. pasaulio fechtavimo čempionatas

**2017 m. pasaulio fechtavimo čempionatas** – 79-asis geriausių pasaulio fechtavimo sportininkų čempionatas, kuris vyko liepos 19 d. – liepos 26 d. Vokietijos mieste Leipcige.

## Grafikas

## Vyrai

## Moterys

## Lietuva čempionate

## Medalių lentelė

## Nuorodos
* Oficiali svetainė
Imperatorius Koanas

**Imperatorius Koanas **(); dar žinomas kaip *Yamatotarashihikokunioshihito no Mikoto* – šeštasis Japonijos imperatorius, skaičiuojant pagal tradicinį Japonijos imperatorių sąrašą; antrasis imperatoriaus Košo sūnus.

Nors nėra nustatyta tiksli data, kada imperatorius Koanas valdė, bet manoma, kad tai galėjo būti nuo 392 pr. m. e. iki pat savo mirties 291 pr. m. e. Manoma, kad Koanas, kaip ir kiti pirmi 9 imperatoriai, greičiausiai išgalvotas arba legendinis. Apie jį žinoma tik iš karališkųjų genealogijų.

## Vaikai
Imperatorius Koanas turėjo du sūnus:
* Princas Ōkibi no Morosusumi (jap. 大吉備諸進命)
* Princas Ōyamatonekohikofutoni (jap. 大日本根子彦太瓊尊), imperatorius Korėjus

## Taip pat skaitykite
* Sąrašas: Japonijos imperatoriai
1927 m. Lietuvos lengvosios atletikos čempionatas

**1927 m. Lietuvos lengvosios atletikos čempionatas** – 6-asis Lietuvos lengvosios atletikos čempionatas, kuris vyko Klaipėdoje  rugpjūčio 9 - rugpjūčio 10 d. Tai buvo pirmasis Lietuvos čempionatas vykęs Klaipėdoje ir pirmasis, kuris vyko ne Kaune. 

Daugiausiai aukso medalių laimėjo Klaipėdos sportininkai. Fridrichas Gebelis tapo pirmuoju Lietuvos čempionu atstovaujančiu Šilutę, o Greta Šoksaitė pirmoji Lietuvos čempionė atstovaujanti Katyčių miestelį.

Pirmą kartą nuo 1922 m. čempionate vėl vyko vyrų 5000 m bėgimas. Pirmą kartą į programą įtraukta vyrų 4x400 m estafetė, bet pašalintas vyrų kūjo metimas.

## Rezultatai
### Vyrai

### Moterys

## Nuorodos
*LLAF oficiali svetainė
Kokamai

**Kokamai** (, t. p. *Kokáma, Kukama*) arba ***omagvai*** (*omaguas*) – indėnų tupių tauta, gyvenanti Peru, Loreto departamente, prie Ukajalio žemupio bei prie Hualjagos (subetnosas – kokamiljai), taip pat Rondos saloje Amazonėje (Kolumbija) bei aplinkinėse srityse Brazilijoje. Populiacija – 17–18 tūkst. gyventojų. Kokamų-kokamiljų kalba priklauso tupių-gvaranių kalbų šeimai, tačiau dabar sparčiai nykstanti (~2000 šnekančiųjų), dauguma kokamų šneka ispaniškai arba kečujiškai. Pagal tikybą – Romos katalikai.

Kokamai susidarė iš tupių omagvų, kurie, XVI a. prekiaudami Amazonės pakrantėse, atsikėlė į jos aukštupį. Pradžioje priėmė ispanų misijonerius, bet 1662 m. prieš juos sukilo kol 1666 m. buvo ispanų nugalėti. Smarkiai nukentėjo nuo epidemijų, prievartos. Nuo XIX a. įdarbinti kaučiuko surinkėjais.

Tradiciškai verčiasi žvejyba, vėžlių gaudymu ir jų kiaušinių rinkimu, kapline žemdirbyste (užliejamuose upių slėniuose – lydimine; augina manijokus, kukurūzus, ankštinius, batatus, žemės riešutus, medvilnę, tabaką), medžiokle. Pagrindiniai amatai – audimas, puodų lipdymas. Dabar kokamai smarkiai akultūruoti, verčiasi daugiausia prekybiniu žemės ūkiu, samdomais darbais (žemės ūkyje, kaučiuko surinkimo įmonėse, miškų ūkyje).

Būstas statomas iš nuobliuotų palmių stulpų su žemu dvišlaičiu stogu. Tradiciniai rūbai – tunikos pavidalo marškiniai (kušma) be rankovių, išrašyti geometriniais raštais (raudonais, mėlynais ir kt.).

Įprastinę kokamų bendruomenę sudarydavo 30–40 didžiųjų šeimų. Būdinga patrilinijinė šeima, santuoka patrilokalinė. Būta vergovės. Išlaikę tradicinės tikybos bruožų (šamanizmas, tikėjimas miškų, vandenų dvasiomis). Nuo XX a. 8-ojo dešimtmečio tarp kokamų ėmė plisti sinkretinė-eschatologinė religija, jungianti krikščionybės ir tradicinės tikybos bruožus.

## Šaltiniai
2016 m. Lietuvos lengvosios atletikos čempionatas

**2016 m. Lietuvos lengvosios atletikos čempionatas** – Lietuvos lengvosios atletikos federacijos organizuotas pajėgiausių šalies sportininkų lengvosios atletikos čempionatas. Varžybos vyko birželio 17 - 18 dienomis Palangos centriniame stadione, Palangoje. Šalies čempionate pasirodė sportininkai, įveikę nustatytus LLAF normatyvus. Daugiakovių, šuolių su kartimi, kliūtinio bėgimo, 10000 m bėgimo ir ėjimo čempionatai vykdyti atskirose varžybose.

## Vyrų rezultatai
### Bėgimai

### Techninės rungtys

## Moterų rezultatai
### Bėgimai

### Techninės rungtys

## Nuorodos
*LLAF oficiali svetainė